Hva ville dere tenkt om meg?
RefleksvestNOK 139,- Tilbake til søkeresultat Hva ville dere tenkt om meg?
Visste ikke hviket forum, eller hvordan formulere overskriften her da men...
En kan sikkert mene mye om det, men jeg synes det er positivt å også få vite annet enn bare det som er bra med rasen. Det gjør en jo i stand til å vurdere litt bedre om rasen passer, eller som i dette tilfellet, gjøre eier litt mer forberedt på hva de har med å gjøre. Kommende valpeeier kan nok føle at du nedvurderer han/familien som hundeeiere, og at du ikke tror de vil greie med det. De kan jo også lære etterhvert....men som du sier, det kan også gå galt hvis de ikke er bevisste på hva de gjør i starten. Men nå ble jeg veldig nysgjerrig på hvilken rase det er! Kan du fortelle det? Til toppen
Sjønner deg veldig godt!! Jeg jobber i dyrebutikk, og har ofte samtaler med førstegangs- hundekjøpere som venter på at valpen skal komme i hus. Og det er velldig stor forskjell på hvor mye de vet om rasen, og hva som skal til for å ha et vellykket hundehold. En dame som kom for å kjøpe div, skulle ha en liten sak (papillon, tibbe?) og jeg spurte pent om hun trengte godbiter til belønning når valpen skulle prøve å lære noe osv.. Og da sier damen at nei, klart ikke det, denne hunden skulle ikke lære noe, den skulle bare sjemmes bort... *sukk* Jeg ble så forskrekka over at noen kunne være så naiv, og jeg tenkte på hvor drittunge den hunden kom til å bli, så det eneste jeg klarte å spørre om med et smil var: "Åja, så du skal ikke lære hunden å tisse ute?" ^^Men bare for å si en ting til. Et vennepar av oss, der typen har veldig god peiling på hunder og oppdragelse, var smålig negativ til at jeg skulle ha en chihuahua som 19-åring. De tenkte vel sitt, at det var noe jeg bare "måtte ha" og kom til å bli lei, og få en vanskelig hund. Men når jeg hadde hatt Chico i ca 1 år, så kom han til meg og sa til meg at han var veldig positivt overasket over hvordan jeg har oppdradd Chico =) Og det betydde mye for meg =)Jeg kan anbefale boka "Kunsten å lede en hund", dritbra bok! Med mye forklaring av hva hunden tror og tenker i ulike situasjoner, og hvordan du lærer hunden ting enkelt, og hvor veldig viktig og hvordan du skal bli hundens leder, ikke minst =) Til toppen
jeg personlig ville tatt imot så mange gode råd jeg kunne. men det er meg da. er jo en god del som tror de kan,å ikke skal ta imot noe som helst av råd.. noen jeg kjenner skulle skaffe seg hund,å kikka på alt som var av raser. prøvde så godt jeg kunne (på en rolig og forsiktig måte) å forklare hvor mye faktisk noen av rasene trenger. nå kjente jo jeg disse veldig godt da.. hehe,men de tok det faktisk til seg..Å har nå en hund,som passer de veldig godt.bare gå forsiktig fram. med erfaring du har og kanskje komme med noen innspill i hva og hvordan de skal oppdra akkurat denne rasen.:) du merker fort om de liker det eller ikke :P Til toppen
Hadde noen bekjente gitt oss tips å råd om rasen vi valgte da vi valgte hadde jeg vært takknemlig. :) Til toppen
Baba:Det er en rottweiler. Og misforstå meg rett, jeg har ingenting imot rasen (jmf forhåndsdøming og stigmatisering), det er en flott rase, som er perfekte for noen, men desverre ikke for alle. Og jeg er litt redd de kan ha tatt seg vann over hodet her. Og der kommer jo noe av problemet frem, er redd for at om jeg er for bastant når jeg snakker med de, at de skal tro jeg bare er en av disse som ikke liker rottiser pga all negativ omtale og en knurrende naborottis en gang på åttitallet. Vanskelig å få frem at man faktisk har kunskap, ervervet på vetugt vis, og ikke bare synser omkring en mye omtalt rase. Jeg er veldig glad i rottweiler selv jeg, og vurderte den når jeg skulle ha hund nå. Men er enig med deg i at den kanskje ikke egner seg best for førstegangseiere uten kunnskap om hund. Det er jo også noe med det at når man har en stor hund, som også er noe stigmatisert, så har man også et betydelig ansvar for at hunden "oppfører seg pent" i samfunnet. Ikke bare for egen del, men også for rasens del. Det blir ikke bedre rykte for rasen av at mange uerfarne folk anskaffer den.Men det er jo blitt sånn nå at alle raser er familiehunder, og er enkle å få til. Det ER jo ikke sånn i virkeligheten da. Jeg vil bestemt tro at en møter litt andre og større utfordringer i oppdragelsen av en rottweier enn en liten selskapshund. Dessuten er dette en brukshund, som trenger å bruke både hode og kropp, og det bør man ihvertfall være bevisst på når man vurderer rasen. Kan man gi den det den trenger? Til toppen
Hehe, sa jo at jeg vurderte rasen selv, men jeg landet på Cane Corso, delvis fordi rottweileren har fått et litt dårlig rykte.Nå er jo heller ikke Corsoen noen selskapshund, den har jo mye av de samme egenskapene som rottweileren, men jeg slipper stigmatiseringen og skepsisen når vi er ute blant folk, for de fleste har aldri hørt om rasen før:) Til toppen
Liker folk som er enige med meg =))
Husker en gang jeg diskuterte hund med noen venner for noen år siden. Da var det ei som sa at hun skulle ha Schæfer hund. Denne damen hadde 3 små barn og var ikke akkurat mye ute av huset. Så jeg sa at den hunderasen krevde litt arbeid og trening. Da nærmest skrek hun ut "Det ikke bare du som kan trene en hund!!". Ble helt paff jeg. Jeg hadde på det tidspunktet en gammel blandingshund som jeg bare hadde lært litt triks da den var ung. Så jeg ble overrasket over reaksjonen hennes. Jeg mente slettes ikke at jeg var bedre med hund enn de andre. Jeg sa til henne at med tre små barn ville det vel vært vanskelig å få tid til trene en Schæfer, dessuten hadde hun jo aldri hatt hund før. Ingenting jeg sa nyttet, hun var dødsfornærmet på meg. Nå i dag gidder jeg ikke å komme med råd til noen ang. hundehold. Det er vel best at de finner ut av det selv. Til toppen
Hva med å gi de linker til noen websider om rottweilere som brukes i lydighet, agility, redningshund osv.? Så de får se alt hva en rottweiler kan brukes til, og hvilket potensiale den har? Prøv å vinkle det positivt, og si at de har valgt en spennende rase som kan brukes til så mye? Til toppen
Jeg vil bare si at dersom noen hadde sagt noen sånnt til meg da vi skulle få hund hadde jeg blit veldig lei meg. Dog så satte jeg meg inn i ting, men veldig mye må en finne ut når en får hunden. Ihvertfall følte jeg det slik. Jeg syns du skal gi dem en sjangse. Jeg føler hvertfall ingen kan si noen ting som helst på vårt hundehold, til tross for at ingen av oss har hatt hund før (mannen hadde når han var veldig liten, men det teller ikke). Til toppen
Jeg hadde blitt kjempeglad for alle råd jeg kunne fått. Så lenge det blir sagt på en ordentlig måte.De er sikkert kjeme spente på å få en ny valp i huset. Jeg ville kanskje også anbefalt en rekke bøker om hundeforsåelse, lydighetstrening etc. Jeg er førstegangs eier selv( har hatt hund i familien, men det er førte gang at det er jeg som har fulle ansvaret) Jeg hadde aldri trodd at jeg kom til å lese bøker om hundehold, men etter å ha lest et par som er anbefalt her på forumet har jeg lært en hel masse. Til toppen
det er da utrolig at oppdretteren ikke informerte dem mere... da jeg kjøpte hanhunden min var det et " avhør " på telefonen før jeg fikk komme og se på valpene.. når jeg kom dit ble det " mere avhør " før jeg fikk velge en valp , og etter samtalen sa de at valpen som hadde " nr 1 på halsbåndet syntes de passet for meg " og uten jeg så nr på halsbåndet valgte jeg selv nr 1 hehemen tips dem om å låne bøker på bibloteket om rasen eller kjøpe bøker . gi dem tips om hvordan man stimulerer hjernen til hunden og aktiverer den,,,det er synd at det er så lett å kjøpe hund og at opdretterne ikke " bryr " seg hvem/hvor hunden kommer til osv...men selfølgelig si / vis dem tingene på en posetiv måte , evt vis dem ting med din egen hund hvordan man gjør osv...håper da det går godt for dem med valpen... Til toppen
Jeg ville vært veldig glad for råd!Har belger som førstehund (og er superfornøyd!!), enda mange advarer mot det. Veldig glad for å ha fått masse tips før jeg bestemte meg. Rasekunnskap er utrolig viktig for hvordan man skal unngå problemene før de kommer i stedet for å jobbe med problemer man får! Om vennene dine ikke forstår viktigheten av dine tips akkurat nå, så tror jeg de vil gjøre det etterhvert! Kun gode venner gidder å bry seg. Og som foreslått her - velg en positiv innfallsvinkel, ikke formanende:) Til toppen
Jeg synes forresten det er litt bekymringsverdig at en førstegangseier vet SÅ LITE om rasen at de ikke har fått med seg de "negative" sidene.Rottweiler er ikke akkurat noen ukjent hund er til lands.Bekymringsverdig er det også at "alle" hunder blir framstilt som"familiehunder", "barnevennlige" og andre "ikkefarlige" ting, samtidig som det legges lite vekt på rasens iboende egenskaper og instinkter. Til toppen
at noen stiller de kritiske spørsmålene som oppdretter burde ha stilt. Ikke minst for hundens del. Om folk blir fornærmet fordi man poengterer og stiller spørsmål om enkelte ting ved deres valg så får de bare bli det. Men mye kommer an på tonen det blir sagt i. Å anbefale folk å skaffe seg lærdom både via bøker og å gå kurs er helt greit. Jeg hadde blitt glad for gode råd og anbefalinger hvis jeg var helt fersk. Ja jeg er glad for det nå også. Men jeg siler lettere ut hvem jeg tar rådene til følge fra etter noen års erfaring. Fornærmet blir jeg bare hvis noen snakker stygt om min lille pelsklomp:) Til toppen
Tror jeg bare ville ha sagt til vedkommende,at hvis han trengte gode råd,kunne han ringe/kontakte deg.Og som en liten gave,kunne du ha kjøpt han en bok,om akkurat den rasen...Det er nok ikke så mye annet du kan gjøre,så lenge de har bestemt seg for denne valpen.Det er ikke alt man rår over her i verden-)Jeg fikk selv en del advarsler,da jeg bestemte meg for og kjøpe terver,men i etterkant,tok jeg i mot gode råd fra erfarne hundefolk,samt kjøpte jeg alt av bøker om rasen,og fikk mange aha-opplevelser.Du får bare være positiv,annbefal de til og gå på valpekurs,samt og sosialisere den.Mulig du følte at da hadde "tråkket han på tærne",men innerst inne,har han nok hørt på deg.Det er muligens ingen førstegangshund,men det kan gå bedre enn du tror.Håper det går bra -) Til toppen
Send PM Se profil Andre innlegg av Helene&Lyra Liker
Jeg ville bltt glad for tips, men ikke kritikk til den rasen jeg hadde valgt, om dette var et valg jeg hadde tenkt nøye over. Men selvfølgelig bør man vite alt om rasen først! Men det kan jo hende at hun er klar over det da? Men at hun vil drive masse med dressur og trening. Det er jo mange som har hatt Rottwailer som førstegangshund og likevell fått en snill og lydig hund. Til toppen
Jeg hadde ikke noen erfaring med hundehold for ett år siden, men i påsken i fjor anskaffet jeg med en rottweiler-gutt på 8 måneder. Etter å ha hatt han i ett halvårs tid, så anskaffet jeg meg en valp i tillegg. Det har gått kjempebra for meg, og nå sitter jeg her og er den lykkelige eier av to Rottweilere. :) Men det viktigste med denne rasen er jo å være konsekvent i oppdragelsen, og det er jo en rase som er veldig aktiv, og trenger litt å bryne seg på psykisk i tillegg til fysisk aktivitet. :) Den boken de selger her på canis som heter "Rottweiler", er jo en fin bok å begynne med, der står det mye om rasen og hva den trenger av stell og pleie, Til toppen
Er klar over at jeg er veldig pessimistisk her, men dette synes jeg er trist. En Rottweiler er avhengig av vesentlige mengder med fysisk- og psyskisk stimuli. Hvis det er slik som du sier, at de ser for seg en sofa- og turhund, da tviler jeg på at Rottweileren blir lykkelig. Den blir i hvert fall understimulert. Jeg slutter aldri å bli forbauset over hvor lite tid til research folk som kjøper seg hund legger ned. Samtidig har man oppdrettere som markedsfører krevende hunder som lettlærte familiehunder. En Rottweiler er jo en god familiehund, og ikke minst veldig intelligent, men det er også en brukshund.
Skulle nesten ønske man hadde et organ som godkjente valpekjøpere, siden alle oppdrettere ikke gjør sin plikt...
Men men! Synes at du bør bidra så mye som mulig med informasjon. Jeg ville bare vært nøye med å pakke inn budskapet, for blir de fornærmet så er det lite sannsynlig for at de vil høre. Men jeg håper virkelig det ordner seg for det beste for valpen :) Synes det er veldig alright av deg å involvere deg :) Til toppen
jeg er som deg, sier det jeg mener er best får dyret osv. av mine venner er det jeg som har mest peiling på hund, (skryter ikke :P hhe de spørr alltid meg når det er noe)å noen av mine venner er som dine er. hehe men jeg sier det rett ut, får jeg tenkter mere på hvrodan dyret får det, man må kunne ta vare på dyret å gi de det de trenger :D Til toppen
Og hvilken rase er en god førstegangshund å prøve seg ut på før en etter mange år anskaffer den rasen man faktisk har lyst på ??Startinnlegget lukter av stigmatisering både av rasen og liten tro på at andre mennesker kan klare det samme som en selv mestrer.Det er forberedelsene og viljen til å lære som er avgjørende for om en ny hundeeier klarer brasene - og ikke rasen som velges.Hvis man har så liten tro på venner og bekjentes evner til å ta seg av en hund så bør man heller anbefale ikke å anskaffe hund i det hele tatt. En rottweiler er ikke verre å få i hus enn en schaefer, labrador, boxer eller en annen rase av en viss størrelse. Synes også det er helt tullete å anskaffe seg en "prøvehund" som man tror vil bli lettere å håndtere og som skal fungere som et objekt å lære på før man etter mange år anskaffer det som står øverst på ønskelisten. Til toppen